
Par papildu informāciju Nr.4


Ar šo sniedzam atbildes uz saņemtajiem piegādātāju jautājumiem par iepirkuma “Informatīvo un publicitātes pasākumu īstenošana projekta “Sabiedrības digitālo prasmju attīstība” ietvaros” nolikumu (papildu informācijai – nolikums ar grozījumiem tiks vēl publicēts – lūdzu sekot informācijai EIS!):

Nr.7 
1. Vai Vispārīgās vienošanās 3.6. un 3.7. punkti ir skatāmi kopsakarā ar
11.6.1.apakšpunktu, proti, vai 3.6. un 3.7. punktos runa iet par Vienošanās
grozījumiem, Pusēm savstarpēji vienojoties, nevis Pasūtītāja tiesībām vienpusēji
mainīt Pakalpojuma apjomu?

Vēršam uzmanību, ka Vienošanās 11.6.1.apakšpunkts paredz šādus priekšnoteikumus, kādos Pakalpojuma vai tā daļu ir iespējams neveikt vai daļēji neveikt, kas attiecīgi uzskatāmi par Vienošanās grozījumiem: 1) Pasūtītājs saviem spēkiem un par saviem resursiem ir nolēmis nodrošināt Pakalpojuma vai tā daļu Vienošanās vai Līguma darbības laikā; 2) Pasūtītājs nolēmis to uzdot neveikt Izpildītājam.
Līdz ar to, ja vien Vienošanās 3.6. un 3.7.apakšpunkta piemērošanas laikā izpildās kāds no Vienošanās 11.6.1.apakšpunktā noteiktajiem priekšnoteikumiem, Vienošanās 3.6. un 3.7.apakšpunkts ir skatāms kopsakarā ar Vienošanās 11.6.1.apakšpunktu, attiecīgi veicot Vienošanās grozījumus. 


2. Vispārīgās vienošanās 9.3.punkts paredz, ka Izpildītājs spēs panākt ar autoriem
vienošanos, lai tie atteiktos izmantot savas Autortiesību likuma 14.panta pirmajā daļā
garantētas personiskās autortiesības, bet pretējā gadījumā, pamatojoties uz
10.1.2.apakšpunktu, pastāv risks, ka Izpildītājam var tikt piemērots līgumsods 100%
apmērā no attiecīgā Nodevuma cenas. Vai Izpildītāja atbildība saskaņā ar
10.1.2.apakšpunktu var iestāties arī tad, kad autors rīkojas patvaļīgi, pārkāpjot
vienošanos starp Izpildītāju un autoru par personisko autortiesību ierobežošanu? Vai
šāda vienošanās ar autoriem, kas liedz tiem izlietot savas personiskās autortiesības,
vispār atbilst Autortiesību likumam un varētu būt spēkā?



Izvērtējot priekšlikumu, tiks precizēti Vienošanās 9.3. un 10.1.2.apakšpunkti, izsakot tos šādā redakcijā:
“9.3. Izpildītāja pienākums ir segt visus Pasūtītāja zaudējumus, kas izriet no autortiesību izmantošanas, Līguma 10.12.apakšpunktā noteiktajā kārtībā.”;
“10.1.2. Pasūtītājs ir tiesīgs pieprasīt no Izpildītāja līgumsodu tā Nodevuma līgumcenas apmērā, attiecībā uz kuru ir pārkāptas autortiesības. Pēc minēto autortiesību pārkāpšanas konstatēšanas pirms līgumsoda pieprasīšanas Pasūtītājam ir pienākums brīdināt Izpildītāju, kuram 15 (piecpadsmit) dienu laikā pēc minētā brīdinājuma nosūtīšanas ir jānovērš attiecīgais pārkāpums. Ja minētajā termiņā pārkāpums netiek novērsts, Pasūtītājam ir tiesības pieprasīt attiecīgā līgumsoda samaksu. ”


3. Vispārīgās vienošanās 11.7.punktā ir minēti vairāki gadījumi, kad Pasūtītājs var
vienpusēji atkāpties no Vienošanās. Lielākā daļa no šiem gadījumiem paredz tieši
Vienošanās izpildes pārkāpumu no Izpildītāja puses, tomēr jāatzīmē, ka pirms šādu
pārkāpumu izdarīšanas, Izpildītājs jau varot pienācīgi sniegt ievērojamu Pakalpojumu
daļu. Tādējādi 11.8.punkta noteikumi, saskaņā ar kuriem samaksa par faktiski
sniegtajiem un pieņemtajiem darbiem tiek veikta tikai Vienošanās 11.7.10. un 11.7.15.
- 11.7.17.apakšpunktos norādītajos gadījumos, mūsuprāt, nesamērīgi ierobežo
Izpildītāju. Uzskatām, ka samaksa par faktiski izpildītajiem un no Pasūtītāja puses
pieņemtajiem darbiem jāveic neatkarīgi no Vienošanās izbeigšanas cēloņa, jo jebkurā
gadījumā Pasūtītājs var arī nepieņemt nekvalitatīvi veiktos darbus vai arī neveikt
samaksu, ja to tieši paredz LR ārējie normatīvie akti (11.7.18.apakšpunkta gadījumā).

Tiks precizēts un papildināts Vienošanās 11.8.apakšpunkts, izsakot to šādā redakcijā: “11.8. Vienošanās 11.7.10. un 11.7.15. - 11.7.17.apakšpunktos norādītajos Vienošanās izbeigšanas gadījumos Pasūtītājam ir pienākums veikt samaksu par Izpildītāja faktiski izpildītajiem un no Pasūtītāja puses pieņemtajiem darbiem un piegādātajām precēm, ja tādas tiek piegādātas. Ja Nodevums tiek saņemts daļā, kurā netiek konstatēti 11.7.1.-11.7.9., 11.7.11.-11.7.14. apakšpunktā norādītie Vienošanās izbeigšanas gadījumi, Pasūtītājam ir pienākums veikt samaksu par Izpildītāja faktiski izpildītajiem un no Pasūtītāja puses pieņemtajiem darbiem un piegādātajām precēm, ja tādas tiek piegādātas.”












Nr.8 
1. Vieni no Tehniskajā specifikācijā norādītajiem pakalpojumiem ir Pasākumi (ar dalībnieku skaitu līdz 100 pers., ar dalībnieku skaitu, kas pārsniedz 100 pers., preses konferences u.tml.). Lai Izpildītājs varētu savlaicīgi norēķināties par šo pasākumu tehnisko nodrošinājumu (telpām, kafijas pauzēm, nepieciešamo tehniku utml.), lūgums rast iespēju precizēt Vispārīgās vienošanās 2.5. punktu, paredzot iespēju Izpildītājam saņemt pakalpojuma tehnisko izmaksu apmaksu ne vēlāk kā 5 darba dienu laikā pēc pakalpojumu nodrošināšanas, savukārt atlikušo līguma summu apmaksāt atbilstoši Vispārīgās vienošanās redakcijai.
Rēķina apmaksa ir atbilstoša parakstītajam Pieņemšanas un nodošanas aktam atbilstoši Vienošanās 5.6. punktā paredzētajam. Izpildītājs neredz iespēju veikt izmaksu apmaksu ne vēlāk kā 5 darba dienu laikā. 
 

2. Lūdzu precizēt Vispārīgās vienošanās 4.12.5 un 4.12.7. punktos noteikto, paredzot, ka izpildītājam tiek samaksāta ieguldītā darba atlīdzība un izmaksu apmaksa atbilstoši attiecīgajā pakalpojumu līgumā noteiktajai veicamo darbu pozīciju samaksai par faktiski padarīto līdz līguma pārtraukšanas paziņojuma saņemšanai.
Ievērojot Vienošanās 4.14.apakšpunktā noteikto, ka Vienošanās 4.12.4., 4.12.5., 4.12.7. apakšpunktā norādītajos gadījumos Pasūtītājs un Izpildītājs 3 (trīs) mēnešu laikā vienojas par Izpildītāja faktiski izpildīto darbu pieņemšanu un apmaksu, uzskatām, ka nav nepieciešams precizēt Vienošanās 4.12.5 un 4.12.7. punktā noteikto, jo Vienošanās 4.14.apakšpunkts pēc būtības jau ietver lūgto precizējumu. Proti,”4.14. Gadījumā, ja Pasūtītājs apturējis Vienošanās, vai konkrēta Līguma izpildi Vienošanās 4.12.4., 4.12.5. un 4.12.7.apakšpunktā norādītajos gadījumos, Pasūtītājs un Izpildītājs 3 (trīs) mēnešu laikā vienojas par Izpildītāja faktiski izpildīto darbu pieņemšanu un apmaksu vai par Līguma izpildes termiņa pagarināšanu, ar nosacījumu, ka šāds Līguma izpildes termiņa pagarinājums nevar pārsniegt Vienošanās izpildes termiņu.”

 
3. Lūdzu precizēt Vispārīgās vienošanās 9. daļā un tās punktos (no 9.1. līdz 9.14.) noteikto, paredzot, ka Izpildītājs var nodod Pasūtītājam visas autora mantiskās tiesības uz Pakalpojumu tādā termiņā un apjomā, kādā tās Izpildītājam pieder un/vai ir tiesības lietot attiecīgos autortiesību objektus. Ja Pakalpojumu izpildes nodrošināšanai nepieciešams piesaistīt trešo personu autordarbus un/vai tēlus, Līdzēji atsevišķi saskaņo termiņu un apmēru, uz kādu tiek iegādātas attiecīgo autortiesību objektu un/vai tēlu lietošanas tiesības.
Izvērtējot priekšlikumu “Lūdzu precizēt Vispārīgās vienošanās 9. daļā un tās punktos (no 9.1. līdz 9.14.) noteikto, paredzot, ka Izpildītājs var nodod Pasūtītājam visas autora mantiskās tiesības uz Pakalpojumu tādā termiņā un apjomā, kādā tās Izpildītājam pieder un/vai ir tiesības lietot attiecīgos autortiesību objektus.” un Vienošanās būtību, kā arī Vienošanās 9.1.apakšpunktā noteikto Izpildītāja apliecinājumu, ka tas ir īpašnieks visām autora mantiskajām tiesībām,  tiks papildināts Vienošanās 9.2. apakšpunkts, izsakot to šādā redakcijā: “9.2. Izpildītājs pilnībā nodod Pasūtītājam visas autora mantiskās tiesības (tai skaitā visas autora mantiskās izņēmuma tiesības) uz visiem Vienošanās izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem autortiesību objektiem, t.sk. izgatavoto un Pasūtītājam nodoto Nodevumu, t.sk. Konceptuāliem dokumentiem un citiem materiāliem.”;
Izvērtējot priekšlikumu “Ja Pakalpojumu izpildes nodrošināšanai nepieciešams piesaistīt trešo personu autordarbus un/vai tēlus, Līdzēji atsevišķi saskaņo termiņu un apmēru, uz kādu tiek iegādātas attiecīgo autortiesību objektu un/vai tēlu lietošanas tiesības.”, norādām, ka VARAM, izstrādājot Vienošanās projektu apzināti nav paredzējis nepieciešamību slēgt atsevišķas vienošanās ar Izpildītāju gadījumos, kad Izpildītājam Pakalpojumu izpildes nodrošināšanai rodas nepieciešamība piesaistīt trešo personu “autordarbus un/vai tēlus”. Proti, Pakalpojuma izpildes nodrošināšana gulstas uz Izpildītāju.


4. Vai pasūtītājs informatīvos un publicitātes pasākumus plāno īstenot centralizēti vai arī decentralizēti?
Komunikācijas aktivitātes tiks veiktas gan centralizēti, gan decentralizēti. 
 

5. Kādos apstākļos un kārtībā izpildītājam būs jāsadarbojas ar pašvaldībām, u.c. projekta īstenošanā iesaistītajiem parametriem?
Projekta īstenošanas laikā katra pašvaldība vairākas reizes iesniegs komunikācijas plānu. Izpildītājam būs jāizskata iesniegtais komunikācijas plāns, un, vadoties pēc pieredzes, Pasūtītājam jāsniedz vērtējums par komunikācijas plānu un vai  tiks sasniegta projekta mērķauditorija, vai arī jāsniedz ieteikumi komunikācijas plāna uzlabošanai. Nepieciešamības gadījumā Izpildītājs sazinās ar Pašvaldību. 
 

6. Par ekspertu 'mediju plānotājs'. “Katras komunikācijas kampaņas ietvaros eksperts ir izplānojis un nodrošinājis reklāmas izvietošanu vismaz 3 (trīs) dažādu veidu reģionālajos vai nacionālajos medijos”. - Ņemot vērā to, ka plānotāji parasti darbojas konkrētu mediju kategoriju specialitātē, piem., digitālo mediju plānotās, TV plānotājs, radio, vides, preses mediju plānotājs utt., kuras mediju kategorijas ir būtiskākās šīs kampaņas ietvaros? Kā arī vai iespējams piesaistīt vairākus mediju plānotājus? 
Visas no uzskaitītajām mediju kategorijām tiks aptvertas projekta ietvaros. Izpildītājs var piesaistīt vairākus mediju plānotājus. 
 

7. Tehniskās specifikācijas 6.punkta 1.1., 1.2., 1.3., 1.4.,  1.5.,  1.6.,  1.7.,  1.8. apakšpunktos minētais “Izpildītājs par Pakalpojuma izvietošanu mediju faktiskajām izmaksām jāiesniedz Pasūtītājam pakalpojumu sniedzēju rēķinu vai to kopijas.” paskaidro rēķinu apmaksas kārtību, tomēr neatbild uz jautājumu par to vai šis pakalpojums jānodrošina Izpildītājam iepirkumā plānotā budžeta ietvaros? 
Pakalpojums ir jānodrošina Izpildītājam iepirkumā plānotā budžeta ietvaros. 
 

8. Lūgums precizēt Finanšu piedāvājuma Bukleta 3 Formāts A4 (locīts 97-100-100mm) paredzamo lappušu skaitu?
Šobrīd precīzs lappušu skaits nav zināms. Bukleta nepieciešamība būs saistīta ar pašvaldību iesniegtajiem komunikācijas aktivitāšu plāniem. 
 

9. Nolikuma 5. Pielikums - Finanšu piedāvājums - 1.5. punkts. Pie sociālo tīklu kontu izstrādes un detalizēta aktivitāšu plāna izstrādes ir ļoti plašs darba apjoma formulējums - 1 mēnesis, kas ļauj konkursa dalībniekiem to brīvi interpretēt. Piemēram, vai mēnesī būtu jāsagatavo un jārealizē satura plāns ar 2 postiem vai 25 postiem. Vai varam lūgt precizēt mēnesī aptuveni plānoto realizējamo ieraktu apmēru pie katras no sadaļām, lai izvairītos no situācijas, kur katrs no Atklātā konkursa pretendentiem apjomu interpretē citādāk, liedzot objektīvi izvērtēt pretendentu piedāvāto cenu?
Finanšu piedāvājuma - 1.5 punktā minēts “Satura izvietošana vienā sociālajā tīklā 2 reizes nedēļā, sagatavojot nepieciešamo tekstu, izmantojot gatavu vizuālo materiālu”, Izpildītājam atbilstoši aktivitāšu plānā ir jāiekļauj satura izvietošana sociālajos tīklos.
 
10. Nolikuma 5. Pielikums - Finanšu piedāvājums - 1.5. Punkts. Viedokļu līderu un satura veidotāju uzrunāšanā un iesaiste komunikācijā. Honorārs viedokļu līderiem un satura veidotājiem. Arī šī punkta formulējums ir ļoti plašs uz kuru objektīva atbilde varētu būt no 100 līdz 10 000 EUR. Vai varam lūgt precizēt satura veidotāju skaitu? Kā arī, satura veidotāju vēlamo sekotāju, vai aptuveno sasniedzamās auditorijas lielumu?
Šobrīd precīzi nevaram norādīt viedokļa līderi, jo tas būs cieši saistīts ar komunikācijas kampaņām un plānotajām aktivitātēm, tieši tāpēc Finanšu piedāvājuma 1.5. punktā cena ir prasīta no - līdz, lai varētu aprēķināt vidējo izcenojumu. 


11.Lūgums precizēt, kā Finanšu piedāvājuma pozīcijās, kurās paredzēts norādīt summu no līdz rēķināt vērtējamo cenu, proti aili Nr. 6.
Finanšu piedāvājumā tiks iekļauta papildus aile: Piedāvātā vidējā cena EUR (bez PVN) Par mērvienību, kas norādīta 3. kolonnā.


12. Finanšu piedāvājuma sadaļā 2. Aktivitāšu īstenošana, kontroles un uzraudzības nodrošināšana pozīcijā Projektu vadība un komunikācija ar Pasūtītāju ir jānorāda pakalpojuma cena par mēnesi. Ņemot vērā, ka šīs darbu apjoms tiešā mērā korelē ar konkrētajā mēnesī paredzamo pasākumu un aktivitāšu apjomu u.tml., lai izvairītos no situācijām, ka katrs Pretendents šo apjomu var interpretēt citādāk, liedzot objektīvi izvērtēt pretendentu piedāvāto cenu, lūgums norādīt mēnesī paredzamo 3.2.; 3.3. un 3.4. Finanšu piedāvājuma punktos minēto pasākumu daudzumu mēnesī.
Projekta vadības un komunikācijas izmaksas jāievērtē kopējā līguma cenā, ievērojot to, ka minētās izmaksas ir neatņemama no katras finanšu tāmē norādītās aktivitātes pozīcijas. 

13. Ņemot vērā, ka virkne no jautājumiem ir tieši saistīti ar Finanšu piedāvājuma sagatavošanu, lai dotu iespēju visiem pretendentiem iepazīties ar Jūsu sniegtajām atbildēm un sagatavot savus piedāvājumus atbilstoši vienotiem principiem un kritērijiem, lūgums izvērtēt iespējas pagarināt Konkursa Piedāvājuma iesniegšanas termiņu līdz 19.07.2024.
Konkursa Piedāvājuma iesniegšana šobrīd ir pagarināta līdz 26.07.2024.


Nr.10 
Konkursa nolikuma 1.pielikumā "Tehniskā specifikācija" 4.nodaļā "Iepirkuma mērķis un apjoms" otrajā rindkopā norādīts: Izstrādājot komunikācijas īstenošanas plānu, specifiski jāņem vērā šādu galveno mērķa grupu sasniegšana. Starp uzskaitītajām mērķa grupām 5.mērķa grupa ir pasniedzēji - mentori. Vai ir iespējams iegūt detalizētu informāciju par mērķa grupu "pasniedzēji - mentori", lai būtu iespējams sagatavot precīzāku komunikācijas aktivitāšu piedāvājumu minētās mērķa grupas sasniegšanai. 
VARAM projekts "Sabiedrības digitālo prasmju attīstība" tiek īstenots sadarbībā ar valstspilsētu vai novadu pašvaldībām, pašvaldību apvienībām. Pašvaldību uzdevums ir īstenot digitālo prasmju attīstības mācības iedzīvotājiem savas pašvaldības teritorijā un piesaistīt/atlasīt pasniedzējus/mentorus, kas nodrošinās mācību satura pasniegšanu. Kopā visā Latvijā paredzēts atlasīt 250 pasniedzējus/mentorus. Izstrādājot komunikācijas plānu pasniedzēju/mentoru mērķa grupai, jāņem vērā tas, ka komunikācijas mērķis ir veicināt mentoru/pasniedzēju pieteikšanos mentora/pasniedzēja darbam.  




Nr.11 
1. Finanšu punkta 1.7. Drukas materiālu maketu izstrāde ailītē nav apraksta, lūgums to precizēt un norādīt.

Finanšu piedāvājuma 1.7. sadaļa tiks papildināta: " Drukas materiālu maketu izstrādes izmaksas"



1.  ⁠Lūdzu precizēt, kas tiek saprast ar 1.4. Audiovizuālo materiālu izstrāde. Kāda veida audiovizuālie materiāli šeit domāti.
Video, reklāmas, vizuālie un informatīvie materiāli u.c., saskaņā ar Tehnisko specifikāciju. Piemēram, Tehniskās specifikācijas 1.4. punkta 1.1.2 apakšpunkts iekļauj LinkedIn, Facebook, X, YouTube, Instagram "story" un "reel" un citus pasākumus atbilstoši saskaņotajam plānam. 

